[{"text_idx": "#000003", "text": "Hon obererezhiou\u0300Ekonomiezh ha stumman\u0303 E\u0301conomie et emploi"}, {"text_idx": "#000004", "text": "Hon obererezhiou\u0300Terkerezh hag endro Tiriad"}, {"text_idx": "#000010", "text": "Abaoe 2014 ez eus eus Taoliou\u0300-kaer Breizh evit enorin\u0303 ar Bretonezed hag ar Vretoned o deus merket ar rannvro dre o oberou\u0300 war veur a dachenn. Grit anaoudegezh gant loreidi ar bloaz-man\u0303 !"}, {"text_idx": "#000011", "text": "Sevenadur, diorren padus, oberou\u0300 keodedel, touristerezh, ekonomiezh... Er bloaz-man\u0303 e oa 9 rummad evit al lid-se na oa bet dalc\u2019het nemet enlinenn abalamour d\u2019ar reolennou\u0300 a dalvez a-fet yec\u2019hed."}, {"text_idx": "#000012", "text": "E 2020 e oa ar Rannvro maeronez Taol-kaer an Touristerezh bet roet da Lae\u0308titia Anger, savet ganti Archi-Kurieux, a ginnig gweladennou\u0300 dudius evit ober anaoudegezh gant ar glad e su Penn-ar-Bed en ur mod digustum (titour dindan embargo)."}, {"text_idx": "#000013", "text": "Loreidi Taoliou\u0300-kaer Breizh e 2020 :"}, {"text_idx": "#000014", "text": "Taol-kaer an Embregerezh Kannadez Breizh : Famile\u0301o (Sant-Malou\u0300-35)Famileo zo ur \u00ab rouedad familh sokial \u00bb, da holl izili ur familh da c\u2019hallout kas kemennadennou\u0300 ha skeudennou\u0300 an eil d\u2019egile en un doare elektronek, hag a vo kempennet goude-se e stumm un deizlevr paper kaset d\u2019an dud-kozh, pe e vefent er ge\u0302r pe en un ti retredidi."}, {"text_idx": "#000015", "text": "Taol-kaer an Embregerezh : Nous, anti-gaspi (Meled-35)Stourm a ra ar rouedad-man\u0303 enep ar c\u2019houfonin\u0303 boued o tasparzhan\u0303 produiou\u0300 taolet gant ar staliou\u0300 bras (tost ouzh an deiziad termen, pakata sius, ne glotont ket gant ar patromou\u0300 boas)."}, {"text_idx": "#000016", "text": "Taol-kaer Krouin\u0303 un Embregerezh : MaPui (Saozon-Sevigneg-35)Un embregerezh yaouank eo, krouet e 2016, hag zo savet ganti ur savenn d\u2019an apotikerezhiou\u0300 da lakaat boutin o zitourou\u0300 hag o ezhommou\u0300, bep ma vezont anavezet, kuit dezho da vezan\u0303 e diouer a louzou\u0300 zo, dreist-holl ar re a vez ezhomm da pourchas prim."}, {"text_idx": "#000017", "text": "Taol-kaer an Embregerezh Nevezus : Medaviz (Gwened-56)Gant ur c\u2019hinnig servijou\u0300 klok war dachenn ar pellguzuliadennou\u0300 mezegel eman\u0303 an embregerezh-se eus Gwened er penn a-raok war marc\u2019had ar CPTS (kumuniezhou\u0300 micherel tiriadel ar yec\u2019hed a zo krog da zont war wel da-gen\u0303ver ar raktres broadel \u00ab Ma sante\u0301 2022 \u00bb."}, {"text_idx": "#000018", "text": "Taol-kaer an Ober Keodedel : ar Gevredigezh Postan\u0303 e Kreiz-Breizh (Rostrenenn-22)255 a implijou\u0300 krouet a-drugarez d\u2019ar gevredigezh-man\u0303 ! Eman\u0303 e-sell da lakaat krouin\u0303 250 a implijou\u0300 nevez c\u2019hoazh ac\u2019hann da 2022."}, {"text_idx": "#000019", "text": "Taol-kaer an Ober Publik : Kevelouri ar Masklou\u0300 (Gras-22)Eman\u0303 al labouradeg-man\u0303 evit fardan\u0303 masklou\u0300 da warezin\u0303 an analan\u0303 o vont da gregin\u0303 ganti : pemp implij warn-ugent da gentan\u0303, un daou-ugent bennak a zlefe bezan\u0303 a-raok an han\u0303v, evit produin\u0303 war-dro 400 tonenn danvez ar bloaz hag a vo implijet evit fardan\u0303 etre 30 ha 40 milion a vasklou\u0300 dreist-holl."}, {"text_idx": "#000020", "text": "Taol-kaer an Touristerezh : Les Archi Kurieux (Kemper-29)a ginnig anaout ar glad lec\u2019hel en un doare dudius : c\u2019hoari klask ar roudenn pe ralliou\u0300 luc\u2019hskeudennin\u0303."}, {"text_idx": "#000021", "text": "Taol-kaer an Diorren Padus : Grain de Sail (Montroulez-29)Produin\u0303 a ra an embregerezh-man\u0303 kafe ha chokolad, e-barzh ar vro ha gant implijou\u0300 er vro (un hanter-kant bennak a dud, en o mesk war-dro ugent den nammet), gant danveziou\u0300 degaset dre vor evit teuler an nebeutan\u0303 ar gwellan\u0303 a garbon."}, {"text_idx": "#000023", "text": "Taol-kaer a enor e bed ar sport : Euge\u0301nie Le Sommer (mell-droad)Ha hi 31 bloaz, setu a-benn ar fin m\u2019eo enoret Euge\u0301nie Le Sommer, ar c\u2019hoarierez mell-droad eus an Olympique lyonnais hag a-orin eus ar Mor-Bihan."}, {"text_idx": "#000024", "text": "Taol-kaer a enor e bed an arz hag ar sevenadur : Franc\u0327oise Livinec evit Skol ar Merc\u2019hed en Uhelgoad (29)"}, {"text_idx": "#000025", "text": "Taol-kaer Dibar ar juri : Sermeta (Montroulez-29)An embregerezh Sermeta eus Montroulez, savet e 1993 gant Joseph le Mer, zo er penn a-raok er bed hiziv an deiz evit an eskemmeriou\u0300 termek inoks. Ar stal vrasan\u0303 eo e bro Montroulez e-ken\u0303ver niver an implijidi."}, {"text_idx": "#000026", "text": "C\u2019hoant ho peus da c\u2019houzout hiroc\u2019h war al loreidi ?"}, {"text_idx": "#000027", "text": "Gwelet lec\u2019hienn ofisiel Taoliou\u0300-kaer Breizh !"}, {"text_idx": "#000033", "text": "De\u0301couvrez les autres sites de la re\u0301gion Bretagne"}]